**Seinäjoen nuorisovaltuuston kokous 4/23**

**Kokousaika: Maanantai 21.8.2023 klo 18.00**

**Kokouspaikka: Seinäjoen kaupungintalon valtuustosali (Kirkkokatu 6, 60100 Seinäjoki)**

**Päätöksentekijät:**

Veera Bohjanen Puheenjohtaja

Jenni Mannila Sihteeri

Jone Tikkaoja Varasihteeri

Roosa Myllykoski 1. varapuheenjohtaja

Emilia Melender 2. varapuheenjohtaja

Mico Alanen Jäsen *Osallistui kokoukseen etäyhteyksin.*

Sofia Douka Jäsen

Kai Gerey Jäsen *Saapui klo 18.17, poistui klo 19.29.*

*Osallistui kokoukseen etäyhteyksin.*

Anni Hautamäki Jäsen *Poissa*

Ilona Hautamäki Jäsen

Maija Kanto Jäsen

Jemina Kimpimäki Jäsen

Pinja Lapikisto Jäsen *Poissa*

Aliisa Lauren Jäsen

Veera Niemistö Jäsen

Sofia Oksanen Jäsen

Lilja Panula Jäsen

Mirella Wallin Jäsen

Evie Wiltshear Jäsen

Sofia Yli-Rahnasto Jäsen

**Muut kutsutut:**

 Gavin Gobinda Rijal Nuvakummi *Poissa*

Hannu Haapasalmi Nuvakummi *Poissa*

Marko Hakala Nuvakummi

Henna Helmi Heinonen Nuvakummi *Poissa*

Johannes Karhu Nuvakummi *Poissa*

Antti Knuuttila Nuvakummi *Poissa*

Suvi Ilonen Nuvakummi *Poissa*

Eetu Lehtola Nuvakummi *Poissa*

Tuomas Ojajärvi Nuvakummi

Paula Risikko Nuvakummi *Poissa*

Aki Ruotsala Nuvakummi *Poissa*

Kati Särmö Nuvakummi *Poissa*

Irene Turenius Nuvakummi *Poissa*

Minna Koivuluoma Ohjaaja

Kirsi Mattila Yhteyshenkilö *Poissa*

**§ 1 Kokouksen avaaminen**

**Pohjaesitys:** Nuorisovaltuuston puheenjohtaja Veera Bohjanen avaa kokouksen.

**Päätös:** *Avattiin kokous ajassa 18.05.*

**§ 2 Kokouksen laillisuus ja päätösvaltaisuus**

Tarkastetaan kokouksen läsnäolijat nimenhuudolla ja todetaan kokous lailliseksi ja päätösvaltaiseksi vähintään kolmasosan jäsenistä ollessa paikalla ja esityslistan ollessa lähetettynä neljä vuorokautta ennen kokousta.

**Pohjaesitys:** Todetaan kokouksen läsnäolijat ja kokouksen päätösvaltaisuus.

**Päätös:** *Todettiin kokous lailliseksi ja päätösvaltaiseksi.*

**§ 3 Kokouksen järjestäytyminen**

Valitaan kokousvirkailijat ja myönnetään läsnäolo- ja puheoikeudet.

**Pohjaesitys:** Valitaan pöytäkirjantarkastajiksi ja ääntenlaskijoiksi Maija Kanto ja Jemina Kimpimäki. Puheenjohtajana toimii Veera Bohjanen ja sihteerinä Jenni Mannila. Annetaan puhe- ja läsnäolo-oikeus nuvakummeille, ohjaajalle, yhteyshenkilölle ja muille mahdollisille paikalla oleville.

**Päätös:** *Valittiin pöytäkirjantarkastajat ja ääntenlaskijat pohjaesityksen mukaisesti.**Puheenjohtajana toimi Veera Bohjanen ja sihteerinä Jenni Mannila. Merkittiin tiedoksi.*

**§ 4 Esityslistan hyväksyminen**

**Pohjaesitys:** Hyväksytään esityslista kokouksen työjärjestykseksi.

**Päätös:** *Hyväksyttiin esityslista kokouksen työjärjestykseksi pohjaesityksen mukaisesti..*

**§ 5 Lautakuntien, piirihallituksen sekä kaupunginvaltuuston terveiset**
**Pohjaesitys:** Lautakuntien edustajat ja kaupunginvaltuuston edustaja kertovat mitä kokouksissa on käyty läpi.

**§ 5.1 Kaupunginvaltuuston terveiset**

Edustaja Veera Bohjanen kertoo kaupunginvaltuuston terveiset.

**Kokous:** *Edustaja Veera Bohjanen kertoi, että kaupunginvaltuusto on kokoustanut viimeksi kesäkuussa. Kokouksessa ei käsitelty erityisesti nuoria koskevia asioita.*

**§ 5.2 Elinvoimalautakunnan terveiset**

Edustaja Sofia Yli-Rahnasto kertoo Elinvoimalautakunnan terveiset.

**Kokous:** *Edustaja Sofia Yli-Rahnasto kertoi, että nuorisovaltuustosta ei ollut edustusta Elinvoimalautakunnan viimeisimmässä kokouksessa.*

**§ 5.3 Hyvinvointilautakunnan terveiset**

Edustaja Emilia Melender kertoo Hyvinvointilautakunnan terveiset.

**Kokous:** *Edustaja Emilia melender kertoi, että nuorisovaltuustosta ei ollut edustusta Hyvinvointilautakunnan viimeisimmässä kokouksessa. Nuvakummi Marko Hakala kommentoi lautakunnassa esillä ollutta Harrastuspassi-toiminnan alkamista. Harrastuspassi on kunnille ja muille harrastustentarjoajille kehitetty palvelu, jonka avulla omasta harrastuksestaan voi ilmoittaa ja toimintaa varten on kehitelty puhelimelle ladattava sovellus.*

**§ 5.4 Kasvatus- ja opetuslautakunnan terveiset**

Edustaja Sofia Douka kertoo Kasvatus- ja opetuslautakunnan terveiset.

**Kokous:** *Edustaja Sofia Douka piti lautakunnassa puheenvuoron liittyen Seinäjoen aikomukseen lakkauttaa Ylistaron ja Peräseinäjoen lukiot. Puheenvuorossa nousi esiin nuorisovaltuutettujen ajatuksia aiheesta, joita ovat esimerkiksi Seinäjoen sekä Ylistaron ja Peräseinäjoen väliseen kulkemiseen kuluva aika julkisella liikenteellä, joka on nuorten vapaa-ajasta pois ja Seinäjoen lukion jo kasvavat ryhmäkoot.*

**§ 5.5 Kaupunkiympäristölautakunnan terveiset**

Edustaja Sofia Oksanen kertoo Kaupunkiympäristölautakunnan terveiset.

**Kokous:** *Edustaja Sofia Oksanen kertoi, että Kaupunkiympäristölautakunnan viimeisin kokous on ollut kesäkuussa ja kokouksessa ei juurikaan käsitelty nuoria koskevia asioita.*

**§ 5.6 Piirihallituksen terveiset**

Piirihallituksen puheenjohtaja Veera Bohjanen kertoo piirin terveiset.

**Kokous:** *Edustaja Veera Bohjanen kertoi, että on tulossa ylimääräinen vuosikokous ja vaalit lähestyvät: marraskuussa valitaan uusi piirihallitus.*

**§ 5.7 Etelä-Pohjanmaan nuorisovaltuuston terveiset**

Edustajat Veera Bohjanen ja Roosa Myllykoski kertovat Etelä-Pohjanmaan nuorisovaltuuston terveiset.

**Kokous:***Edustaja Roosa Myllykoski kertoi, että viimeisimmässä kokouksessa käsiteltiin aloitetta liittyen 2. asteen koulupsykologipalveluiden saatavuuden edistämiseen Etelä-Pohjanmaalla.*

**Päätös:** *Merkittiin tiedoksi.*

**§ 6 Ilmoitusasiat.**
**Pohjaesitys:** Käsitellään ilmoitusasiat ja merkitään tiedoksi.

**§ 6.1 Sometiimin ajankohtaiset asiat**

*Sihteeri Jenni Mannila kertoi sometiimin olleen kesätauolla, mutta tehneen ryhmäytymisestä päivityksen.*

**§ 6.2 Pakkatyöryhmän kuulumiset**

*Edustaja Jone Tikkaoja kertoi Pakkatyöryhmän jalkautuneen Solar Sound -Festivaaleille.*

**§ 6.3 Ohjaamon kuulumiset**

**Kokous:** *Nuorisovaltuustosta ei ole ollut edustusta viimeisimmässä kokouksessa.*

**§ 6.4 Kokouksiin etänä osallistumisen kriteerit**

**Kokous:** *Selvennettiin, että nuorisovaltuutettu voi osallistua kokoukseen etänä, jos lähiosallistumista rajoittava syy on perusteltu. Esimerkiksi sairastaessa ja leirillä tai tapahtumalla ollessa etäosallistuminen on mahdollista. Nuorisovaltuutetun on ilmoitettava kolme vuorokautta ennen kokousta, mikäli on estynyt osallistumaan viralliseen kokoukseen.*

**Päätös:** *Merkittiin tiedoksi.*

**§ 7 Nuorisovaltuuston reissu eduskuntaan**

Nuorisovaltuuston on tarkoitus mennä päiväreissulle eduskuntaan Paula Risikon vieraaksi. Nuvan ohjaaja Minna kysyy Paula Risikolta, milloin tämä sopisi.

**Pohjaesitys:** Sovitaan reissun yksityiskohdista.

**Kokous:** Nuvakummi*Paula Risikko ehdottaa vierailulle sopivia päiviä, joista nuorisovaltuutetut valitsevat sopivimman. Kyseessä on arkipäivänä järjestettävä päiväreissu Helsinkiin, johon suurin osa nuorisovaltuutetuista olisi lähdössä.*

**Päätös:** *Merkittiin tiedoksi.*

**§ 8 Joulupuu-keräykseen osallistuminen**

Joulupuu-keräys on hyväntekeväisyystempaus, jossa kerätään lahjoja lastensuojelun ja erityisen tuen piirissä oleville lapsille, joilla voi olla rajallinen mahdollisuus saada joululahjoja.  **Pohjaesitys:** Päätetään, millä summalla tuetaan Joulupuu-keräystä, ja että haetaanko lahjat keräykseen itse.

 **Päätös:** *Päätettiin osallistua keräykseen. Kartoitetaan budjettia ja mietitään sen pohjalta, millä summalla tempaukseen osallistutaan ja montako lahjaa kerätään. Palataan asiaan.*

**§ 9 Nuorisopalveluiden Särkänniemen Kauhukarnevaali-reissun tukeminen**

Nuorisopalvelut järjestää Seinäjoen nuorille matkan Tampereen Särkänniemen Kauhukarnevaaliin syyslomalla.

**Pohjaesitys:** Päätetään, millä summalla tuemme reissua.
**Päätös:***Päätettiin tukea reissua 600 eurolla.*

**§ 10 Motivaatio- ja hyvinvointikysely**

Nuvatoimintaan ja motivaatioon liittyen on luotu lyhyt ja anonyymi kysely, johon toivotaan nuorisovaltuutettujen vastauksia.

**Pohjaesitys:** Vastataan kyselyyn kokouksen aikana.

**Päätös:** *Vastattiin kyselyyn.*

**§ 11 Aktiivipäivät Lahdessa 29.9.-1.10.**

Suomen Nuorisovaltuustojen Liitto järjestää kevään Aktiivipäivät 29.9.-1.10. Lahdessa. Aktiivipäivien teemana on globalisaatio ja ihmisoikeudet ja nuorisovaltuusto maksaa matkaan liittyvät osallistumismaksun ja matkakulut. Aktiivipäiville ilmoittautuminen päättyy 10.9. ja reissu on ensisijaisesti niille, jotka eivät olleet kevään Aktiivipäivillä.

**Pohjaesitys:** Kartoitetaan halukkaita osallistujia.

**Päätös:** *Alustavasti kiinnostuneita olivat Evie Wiltshear, Veera Niemistö, Sofia Yli-Rahnasto, Jone Tikkaoja ja Sofia Oksanen.*

**§ 12 Veera Bohjasen eropyyntö**

Veera Bohjanen on jättänyt eropyyntönsä 17.8. toiselle paikkakunnalle muuton vuoksi. Ero astuu voimaan kokouksen jälkeen.

**Pohjaesitys:** Hyväksytään Veera Bohjasen eropyyntö.

**Päätös:** *Hyväksyttiin Veera Bohjasen eropyyntö.*

**§ 13 Valitaan puheenjohtaja**

Bohjasen erotessa vapautuu nuorisovaltuuston puheenjohtajan paikka, joten valitaan uusi puheenjohtaja loppuvuodeksi.

**Pohjaesitys:** Halukkaat edustajat asettuvat ehdolle. Jos ehdokkaita on enemmän kuin yksi, suoritetaan vaalit.

**Kokous:** *Ehdolle asettuivat Kai Gerey ja Roosa Myllykoski. Molemmat ehdokkaista pitivät linjapuheet ja suoritettiin suljettu lippuäänestys. Äänet jakautuivat seuraavasti:*

Kai Gerey: 1
**Roosa Myllykoski: 16**
Tyhjä: 1

**Päätös:** *Valittiin puheenjohtajaksi Roosa Myllykoski.*

**§ 14 Muut esille tulevat asiat**

**Kokous:** Käydään läpi muut esille tulevat asiat.

**Päätös:**

 **§ 14.1 Sääntömuutos**

*Nuorisovaltuusto pyrkii muuttamaan sääntöjään niin, että vaalit olisi mahdollista järjestää vuosittain. Tällöin uusia nuorisovaltuutettuja olisi mahdollista saada vuosittain lisää, mikäli nuorisovaltuustossa on tilaa. Nuorisovaltuustokausi säilyisi kaksivuotisena, jolloin joka vuosi osan kausi loppuisi ja osan jatkuisi. Sääntömuutoksen tarkoitus on parantaa jatkuvuutta nuorisovaltuustossa niin, että jokaisena vuonna on uusia ja kokeneita nuorisovaltuutettuja.*

 **Päätös:** *Hyväksyttiin sääntömuutos.*

**§ 14.2 Skeittiparkin avajaiset**

Torikadun ja Koulukadun kulmaukseen avataan Lakeudenpuiston skeittiparkki, jonka avajaisia vietetään 16.9. Päätetään, osallistutaanko uuden skeittiparkin avajaisiin.

**Päätös:** *Osallistutaan avajaisiin ja tapahtumatyöryhmä suunnittelee ja kartoittaa mahdollisuuksia mainostaa nuorisovaltuustoa avajaisissa esimerkiksi kojun tai arvonnan muodossa.*

 **§ 14.3 1. Varapuheenjohtajan valinta**

*Nuorisovaltuuston valitessa uudeksi puheenjohtajaksi Roosa Myllykosken, 1. varapuheenjohtajan paikka vapautuu. Valitaan uusi 1. varapuheenjohtaja loppuvuodeksi.*

**Kokous:** *Ehdolle asettuivat Sofia Douka, Sofia Yli-Rahnasto ja Kai Gerey. Halukkaat ehdokkaista pitivät linjapuheen ja suoritettiin suljettu lippuäänestys, jossa äänet jakautuivat seuraavasti:*

***Sofia Douka: 13*** *Kai Gerey: 0*

*Sofia Yli-Rahnasto: 4*

 **Päätös:** Valitaan 1. varapuheenjohtajaksi Sofia Douka.

**§ 15 Seuraavan kokouksen ajankohta**

**Kokous:** Seuraavan kokouksen ajankohta on 9.10. klo 18.00.

**Päätös:**  *Merkittiin tiedoksi.*

**§ 16 Kokouksen päättäminen**

**Kokous:** Kokouksen puheenjohtaja Veera Bohjanen päättää kokouksen ajassa xx.xx.

**Päätös:** *Päätettiin kokous ajassa 19.36.*